ტაკა-ბონე-რატეს ეროვნული პარკი

ტაკა-ბონე-რატე (ინდონ. Taman Nasional Taka Bonerate) — საზღვაო პარკი ინდონეზიაში, ფლორესის ზღვაში, კუნძულ სულავესის სამხრეთით; მოიცავს ტაკაბონერატეს ატოლებს. არეალი, რომელიც მოიცავს ატოლ კუნძულებსა და მიმდებარე ზღვას, 1992 წელს ეროვნულ პარკად გამოცხადდა. ატოლი შედგება განცალკევებული მაგიდა რიფებისა და გარსშემორტყმული ლაგუნებისაგან. სულ შედის 20 ატოლი, რომელთაგან ექვსი დასახლებულია. მკვიდრ მოსახლეობას წარმოადგენს ბონერატეს ხალხი. განსაკუთრებულია ატოლის ეკოლოგიური მნიშვნელობა; გამოირჩევა მდიდარი ზღვისა და ფრინველთა სამყაროთი. ეროვნული პარკი მიჩნეულია მსოფლიოში ერთ–ერთ უმაღლეს საზღვაო ბიომრავალფეროვან ადგილად. იხილეთ აგრეთვე ინდონეზიის ეროვნული პარკების სია რესურსები ინტერნეტში (ინდონეზიური) Situs resmi Taman Nasional Taka Bonerate დაარქივებული 2008-10-23 საიტზე Wayback Machine. (ინგლისური) Departemen Kehutanan - Takabonerate დაარქივებული 2013-05-29 საიტზე Wayback Machine. (ინგლისური) Unesco - World Heritage სქოლიო